**Vakok és Gyengénlátók Közép-Magyarországi Regionális Egyesülete   
rendkívüli hírlevél**

## Tartalom

[1. Lámpások karácsonyi vására](http://freemail.hu/mail/index.fm#1.hir)  
[2. A JÁTÉK MINDANNYIUNK KÖZÖS NYELVE](http://freemail.hu/mail/index.fm#2.hir)  
[3. Hagyományos és egyben rendhagyó hittan- és imaalkalmak látássérült és látó felnőttek részére](http://freemail.hu/mail/index.fm#3.hir)

## 1. Lámpások karácsonyi vására

Időpont: december 16. 10 órától 16 óráig.   
  
Helyszín: 1146. Hermina út 57.   
  
Itt saját készítésű ajándékokat árusítunk adomány céljából. Rengeteg apró ajándékot szerezhettek be Szeretteitek számára, a vásár bevételét a klubbokra fordítjuk.   
  
S mivel a karácsonyi vásárok elengedhetetlen kelléke a forralt bor, ezzel a finomsággal is várjuk majd az idelátogatókat.   
  
Reméljük erre a programra is minél többen eljöttök és hogy elcsaljátok ismerőseiteket is.

## 2. A JÁTÉK MINDANNYIUNK KÖZÖS NYELVE

Játékfoglalkozás vak, aliglátó, gyengénlátó és éplátó felnőttek részére!   
(19. Alkalom!)   
„Az élet olyan, mint egy kártyajáték. A kiosztott lapok adottak, de ahogy játszod őket, az szabad akarat.”   
(Jawaharlal Nehru)   
Ha Te is úgy tudod, hogy a jókedv fél egészség, és esélyt adsz Magadnak, hogy körünkben vidáman eltölts néhány órát, és így kicsit egészségesebb legyél;   
Ha kíváncsi vagy arra, hogy a nappalinkban a kék kutya, a majom és a hóember társaságának ma kik örvendhetnek;   
Ha szívesen bekapcsolódsz a kreatív történetmesélésbe, hogy együtt kalandozzunk el „Fantáziaországba”;   
Ha meg akarod tudni, mit és hogyan kell felénk a kémeknek kikémlelniük;   
Ha érdekelnek az emberi sorsok, és Magad is szívesen részt veszel „Csecsemőkortól az öregkorig” tartó karakterek, karrierek alakításában;   
Ha kíváncsi vagy arra, hogy kik beszélgetnek egymással a telefonban;   
Ha van kedved velünk együtt elropni egy „hóember”-táncot;   
Ha szeretnéd megismerni a Szolo nevű kártyajátékot, legfőképpen annak Bieber József által adaptált, kifejezetten tapintáson alapuló változatát;   
AKKOR jelentkezz, és gyere el közénk játszani!   
Jelentkezési határidő: 2015. dec. 17. csütörtök, 20 óra.   
Az egyes alkalmak a résztvevők aktivitására, együttműködésére, kreativitására épülnek.   
  
Jelentkezhetnek:   
Látássérült és éplátó felnőttek 18 éves életkortól.   
FIGYELEM! Nagyobbacska gyermekek is jöhetnek szüleikkel együtt!   
Továbbá elhívhatod egyik-másik látó vagy látássérült családtagodat, barátodat, ismerősödet, bárki olyan személyt, akiről úgy gondolod, szeret játszani, és nyitott az újdonságokra.   
  
A játékfoglalkozás legközelebbi időpontja:   
2015. dec. 19. szombat: 15.00—18.00   
A résztvevőket 14.45-től várjuk, hogy időben tudjunk kezdeni!   
  
Helyszín:   
Néhány lépésre a Thököly út és Gizella út kereszteződésétől, egy magánlakás tágas nappalijában.   
  
Megközelíthető:   
a 7-es buszcsalád bármelyik tagjával, továbbá 5-ös, 110-es, 112-es, 133-as és 239-es autóbusszal, valamint 72-es trolibusszal és az 1-es villamossal.   
  
Költségek:   
A programon való részvétel költségeit egymás közt megosztjuk.   
Az ínycsiklandó uzsonna, reméljük, most is minden résztvevő kedvére lesz!   
(Figyelem! A kóstoló alkalom mindenki számára ingyenes, vagyis a legelső részvétel!)   
Bővebb információkat és a jelentkezési lapot a   
[bieber.m@freemail.hu](javascript:fm.eMailClicked.raise('bieber.m@freemail.hu');)   
e-mail címen lehet kérni.   
Kérem a tárgysorban feltűntetni: Játékfoglalkozás felnőtteknek.   
  
Bieber Mária   
Játékfoglalkozás felnőtteknek hangosmeghívó feliratozva itt   
<https://www.youtube.com/watch?v=hgPN--E70Y0>

## 3. Hagyományos és egyben rendhagyó hittan- és imaalkalmak látássérült és látó felnőttek részére

„Boldogok, akik nem látnak, és mégis hisznek.” (Jn 20, 29)   
  
Hagyományos és egyben rendhagyó hittan- és imaalkalmakat tartunk látássérült és látó felnőttek részére!   
  
„Boldog vagy, aki hitted, hogy beteljesedik mindaz, amit az Úr mondott neked!”   
(Lk 1, 45)   
Ha Advent számodra is az Úr eljövetelére való előkészület áldott ideje;   
Ha velünk együtt örömest Te is átlépnéd az irgalmasság évének jelképes kapuját;   
Ha Szeretnéd megtudni, kik az igazán boldogok;   
Ha Jézus társaságában kész vagy nekivágni az örök boldogság felé vezető útnak;   
Ha szívesen énekelsz és imádkozol velünk együtt karácsony ünnepére készülődve,   
AKKOR BÁTRAN JELENTKEZZ, ÉS GYERE EL ALKALMAINKRA!   
Az egyes alkalmak a résztvevők aktivitására, együttműködésére épülnek, hagyományos és rendhagyó módszerekkel, kreatív feladatokkal dolgozunk önmagunkon, egymással és Istennel való kapcsolatunkon.   
Elhívhatod látó és látássérült barátaidat, családtagjaidat, rokonaidat, ismerőseidet…   
A hittan- és imacsoport legközelebbi időpontja:   
2015. dec. 18. péntek: 16.30—18.30   
A pontos kezdés érdekében kérünk, próbálj megérkezni 16.15 körül.   
Helyszín:   
Néhány lépésre a Thököly út és Gizella út kereszteződésétől, egy magánlakás tágas és kényelmes nappalijában.   
Megközelíthető:   
a 7-es buszcsalád bármelyik tagjával, továbbá 5-ös, 110-es, 112-es, 133-as és 239-es autóbusszal, valamint 72-es trolibusszal és az 1-es villamossal.   
  
Részvételi költségek:   
a részvétel INGYENES!   
Jelentkezési határidő:   
2015. dec. 17. csütörtök, 20.00 óra.   
Bővebb információkat a [bieber.m@freemail.hu](javascript:fm.eMailClicked.raise('bieber.m@freemail.hu');) e-mail címen lehet kérni.   
Kérem a tárgysorban feltűntetni: Hittancsoport felnőttek részére.   
  
Bieber Mária   
  
Rendhagyó hittancsoport hangosmeghívó feliratozva itt   
<https://www.youtube.com/watch?v=TWxp7cx2DE4>

Összeállította és szerkesztette: Mészáros Gyöngyi, Leány Ferenc

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.